钦定古今图书集成/明伦汇编/氏族典/第035卷 > 《廖用贤尚友录》 > 龚有成
## 钦定古今图书集成/明伦汇编/氏族典/第035卷 > 《廖用贤尚友录》 > 龚有成

按《嘉定县志》：“有成，字子完，学于归有光不携卧具，讲
诵达旦。嘉靖丁酉，举于乡，上春官，与偕者病疫，同舍
争避去。有成视医药，至护其棺以归。选诏安令，邑多
盗，与倭通，有成以法擒之。有司交荐，调龙南令，抚三
巢贼，进郡丞。十三年，两以卓异特荐。”